காரில் வீடு செல்லும் வழியில்.....தன் தொழில்வாழ்வில் ஏதோவொரு புயல் வீசப்போவதை உணர்ந்திருந்தாலும்... பல மைல்கற்களைக் கடந்துவிட்ட பயணமல்லவா... அதனால் அதிகம் அசரவில்லை... மேற்கொண்டு இவ்விஷயத்தில் மவுனம் காப்பது என்று முடிவெடுத்திருந்தார்... நம்மாழ்வார் படத்திலிருந்து அதிரடி நீக்கம் என பரபரப்பாக செய்தி வெளியானது..... சற்றும் எதிர்பாராதவிதமாக தயாரிப்பாளர் தரப்பிலிருந்து பிரபல பத்திரிக்கையொன்றில் விளக்கமும் வெளியாகியிருந்தது நம்மாழ்வரை வீழ்த்த ரமணராஜன் எடுத்திருந்த அஸ்திரம் வித்தியாசமானது... எந்த நேரத்திலும் உயிரிழந்துவிடும் நிலையிலிருக்கும் நடிகரை வைத்துப் படம் எடுப்பது தனக்கு சாத்தியமில்லை சிறந்த நடிகரான நம்மாழ்வார் தனது உடல்நலனைப் பற்றிக் கருத்தில் கொள்ளவில்லை சொந்த வாழ்க்கையில் கவனமின்றி மன அழுத்தத்திற்கு ஆளானமையினால் போதைக்கு அடிமையாகி இப்போது கவலைக்கிடமான நிலையிலிருக்கிறார்... எந்த நேரத்திலும் உயிரிழந்துவிடும் நிலையிலிருக்கும் அவரை வைத்துப் பலகோடி ரூபாய் முதலீடு செய்யும் தயாரிப்பாளர்கள் இப்படி ரிஸ்க் எடுக்க முடியாது... வளர்ந்துவரும் நடிகர்கள் நம்மாழ்வாரின் கதையில் பாடம் கற்றுக் கொள்ள வேண்டும் நடிகர்கள் தயாரிப்பாளர்களின் நிலையைப் புரிந்துகொள்ள வேண்டும் என்று மொத்தமாகவே திரியைக் கொளுத்திப்போட்டிருந்தார்..... சுந்தரின் அலைபேசிக்குத் தன் வீட்டிலிருந்தபடி அழைப்புக்கொடுத்தார் இயக்குனர் சுரேஷ் முதல்முறை மணி முழுதாக அடித்தும் பதில் இல்லை அடுத்தமுறை ஸ்விட்ச் ஆஃப் செய்யப்பட்டிருப்பதாகத் தெரிவிக்கப்பட்டது... படப்பிடிப்பு நிறுத்தப்பட்டிருப்பதால் தனிமை இம்முறை சுரேஷுக்கு..... இந்த ஓய்வும் தேவையாகத்தானிருந்தது... .சுரேஷின் மனம் சில நினைவுகளை வட்டமிடத் துவங்கியது.....நம்மாழ் சார்.. ......மறக்க முடியாத அந்த முதல் சந்திப்பு... ரமணராஜனின் அறிக்கை வெளிவந்ததுதான் தாமதம்... நம்மாழ்வாரின் உடல்நிலையைப் பற்றி தினம்தினம் வதந்திகள் நடித்திருந்த இரண்டுபடங்கள் படுதோல்வியடைந்தன.....காட்சிகள் முற்றிலுமாக மாறிப்போய்..... நடிப்பில் ஊறித்திளைத்த கலைஞன் கொஞ்சம் இளைத்துப் போனமையால் சில ஊறுகாய்ப் பாத்திரங்களுக்கு அழைக்கப்பட்டார்..... மொத்தமாகவே நடிப்பை நிராகரித்துத் தன் பொழுதுகளை ஏசி குளிரிலும் தியேட்டர் இருளிலும் கழிக்கத் துவங்கினார்..... இரண்டுவருடங்கள் உருண்டோடிப் போயின.... அதீதமான மன அழுத்ததால் இயல்பான முதுமையுடன் உடல் நலம் இன்னும் கெட்டுப்போயிருந்தது எனினும் உயிருடன்தானிருந்தார் அப்போது நம்மாழ்வாரைத் தேடி சுரேஷ் என்று ஓர் இளம் இயக்குனர் வந்திருந்தார் தன் முதல்படத்திற்குக் கதையைத் தூக்கிக் கொண்டு வேண்டாம்ப்பா...ஒருவேளை படம் பாதி போய்கிட்டிருக்கும்போது நான் செத்துப்போயிட்டா உங்களுக்கெல்லாம் ரொம்ப நஷ்டமாகிடும்... நீ வேற ஏதாவது ஆரோக்யமான ஆளை வெச்சு இந்தப் படத்தை எடுத்துக்கோ கொஞ்சமும் ஆர்வமின்றி சொன்னார் நம்மாழ்.... அப்படி எதுவும் நடந்துட்டா இந்தக் கதையைக் கிழிச்சுபோட்டுட்டு வேற கதை தேடுறதைத் தவிர எனக்கும் வேற வழியில்லை சார் ... என்றுவந்தது பதில் கதையைக்கேட்ட மாத்திரத்தில் நீண்ட நாட்களாக ஓய்ந்து கிடந்த பட்டாம்பூச்சிகள் பறக்க ஆரம்பித்தன நடிகருக்குள் படம் ஆரம்பித்தது..... தனக்கே தனக்கான கதையாக உணர்ந்தார்.... இடையே உண்மையிலேயே நோய்வாய்ப்பட்டுத் தன் வாழ்நாளில் முதன்முறையாக மருத்துவமனையில் அனுமதிக்கப்பட்டுத் தன் சக்திகளையெல்லாம் சேகரித்துக்கொண்டுத் திரும்பி வந்து நடித்துக் கொடுத்தார்...... படம் மாபெரும் வெற்றி பெற்றது மீண்டும் உச்சத்தில் நம்மாழ்.... சுரேஷ் பெரும் பெயர்பெற்றுப்போனார்.... அதற்கு உடனடி அங்கீகாரம் சுரேஷின் அடுத்த படத்திற்குத் தயாரிப்பாளர் ரமணராஜன் முக்கியப் பாத்திரத்தில் நம்மாழ்வார்..... துவக்கவிழாவில் மரியாதையாக இருவரும் ஒருவருக் கொருவர் வணக்கம் வைத்துக்கொண்டார்கள்..... பரஸ்பரம் வாழ்த்திப் பேசிக்கொண்டார்கள் மேடையில் பாதிப்படம் முடிந்துவிட்ட வேளையில் மீண்டும் உடல்நலம் குன்றியமையால் அதே மருத்துவமனையில் மீண்டும் இப்போது நம்மாழ்வார்..... அவரது தங்கைப் பையன் சுந்தர்தான் அவரை அருகிலிருந்து கவனித்துக் கொள்கிறார்.... நேற்றிரவு மருத்துவர்கள் சுந்தரிடம் சொன்னதை சுந்தர் யாரிடமும் பகிர்ந்துகொள்ளவேயில்லை.... மருத்துவமனையில்.... இன்னும் அதே பார்வை....ஆழமாக இருவரின் கண்களும் வெறித்துப் பார்த்தவண்ணமிருந்தன.... போதும் என்று எண்ணி ஒருமுறை கண்கலங்கிவிட்டு அந்த உணர்ச்சிமிகு கண்களை ஒரேயடியாகத் தனது கைகளால் மூடினான் சுந்தர் தன் மாமாவின் தலையை மடியில் தாங்கிக்கொண்டு....சிரித்தமுகமாகவே விடைபெற்றிருந்தார் நம்மாழ்வார் மொத்தமாக..... பேரதிர்ச்சியடைந்தது திரையுலகம்... மிகவும் மரியாதையாக ஒருபுறம் எந்தவொரு தனிமனிதனும் பெருமைப் பட்டுக்கொள்ளுமளவு இறுதிசம்பவங்கள் நடந்து கொண்டிருக்கையில்... சுரேஷ் இயக்கிய நம்மாழ்வாரின் முந்தைய படத்தின் தயாரிப்பாளர் தொடர்புகொள்ளப்பட்டார்.... அந்தப் படத்திற்காக எடுக்கப்பட்டிருந்த ஒரு குறிப்பிட்ட ஒரு காட்சி அவரிடமிருந்து வாங்கப்பட்டது.... சிறிது நாட்களில் சில மாற்றங்களுடன் நம்மாழ்வாரின் கடைசிபடம் திரைக்குவந்தது..... படத்தினிடையே திடீரென்று நம்மாழ்வாரின் கதாபாத்திரம் மரணமெய்துவதாகக் கதை மாற்றப்பட்டிருந்தது.. ஒரு கட்டிலில் அசைவேயின்றி இறந்த சடலமாக உயிருடனிருந்தபோது அற்புதமாய் நடித்திருந்தார் நம்மாழ்வார் அந்த மிக நீளமான டேக்கில்....... அந்தப் படமும் மாபெரும் வெற்றிபெற்றது.... பாராட்டுமழையில் நனைந்திருந்த சுரேஷ் தன் படுக்கையில் கண்கள் மூடித் தூக்கமின்றி படுத்திருந்தார்... தூக்கம் வரமறுத்தது....ஒரு பிணமாக நம்மாழ்வார் நடித்திருந்த அந்த நெடிய காட்சி அவரை ரொம்பவே தொந்தரவு செய்து கொண்டேயிருந்தது....... சுரேஷ் ஹாஸ்பிடல்ல என் உடம்புல மிச்சமிருந்த பேச்சு மூச்சு எல்லாத்தையும் தக்கவெச்சுக் கொண்டுவந்திருக்கேன் இன்னைக்கு அந்த எமொஷனல் சீனை எடுக்கப்போறோமில்லையா நான் ரெடிப்பா.... ஒரு குழந்தையின் ஆர்வத்துடன் சிரித்துக்கொண்டே சொன்னார் நம்மாழ்வார்.... என்னப்பா... ஏற்கெனவே ஷெட்யூல் படிதானே போய்க்கிட்டிருக்கு... இன்னைக்கே எடுத்துடலாமே.. கெஞ்சலாகவே கேட்டார்...... ஏதேதோ காரணங்களை அடுக்கினார் சுரேஷ்.... அன்று அந்தக் காட்சி எடுக்கப்படவில்லை...அவர் ஆழ்ந்து உறங்குவதுபோல் சில பேட்ச் அப் காட்சிகள் நீண்டநேரமாக எடுக்கப்பட்டன..... உணர்ச்சிபொங்க நடிக்கும் ஆர்வத்தில் தெம்புகூட்டி வந்திருந்தமையால் இப்படி அசைவின்றித் தூங்கும் காட்சியில் நடிக்க மிகவும் அசௌகரியப்பட்டார்.....மிக மிக நீண்ட காட்சியாக அது படமாக்கப்பட்டது..... கட்டில் ஒன்றில் சாய்ந்தவாறு அவர் தூங்குவதைச் சுற்றி சுற்றிப் ப்டமெடுத்துக் கொண்டிருந்த கேமிராமேன்... சார் அசைவே இல்லாம சார்... அப்டியே... ஜஸ்ட் ஒரு ஃபியூ செகன்ட்ஸ்.....அசையாம..அசையாம..... சார்...யெஸ்..யெஸ் என்று சொல்லிக் கோண்டே படமெடுக்க....... யோவ் தூங்கத்தானயா செய்யுறேன் என்னமோ பிணமா நடிக்கிறமாதிரி சொல்லிக்கிட்டே இருக்க....??